کابل میں پاکستانی خفیہ ایجنسی کے سربراہ کی گلبدین حکمتیار سے ملاقات

پاکستان کی خفیہ ایجنسی انٹر سروسز انٹیلی جنس " آئی ایس آئی" کے ڈائریکٹر جنرل لیفٹیننٹ جنرل فیض حمید نے کابل میں حزب اسلامی کے سربراہ اور افغانستان کے سابق وزیر اعظم گلبدین حکمت یار سے ملاقات کی ہے۔

خبر کا کوڈ: 5023

تاریخ: 06 September 2021 - 16:29

مقدس دفاع نیوز ایجنسی نے طلوع کے حوالے سے نقل کیا ہے کہ پاکستان کی خفیہ ایجنسی انٹر سروسز انٹیلی جنس " آئی ایس آئی" کے ڈائریکٹر جنرل لیفٹیننٹ جنرل فیض حمید نے کابل میں حزب اسلامی کے سربراہ اور افغانستان کے سابق وزیراعظم گلبدین حکمت یار سے ملاقات کی ہے۔

اطلاعات کے مطابق  پاکستانی خفیہ ایجنسی کے سربراہ کہ ہفتہ کے دن افغانستان کے دارالحکومت کابل پہنچے جہاں انھوں نے طالبان رہنماؤں سے ملاقات کی۔ اس کے بعد رات کو ان کی گلبدین حکمت یار سے کابل میں ہی ملاقات ہوئی۔

ذرائع کا کہنا ہے کہ ڈی جی آئی ایس آئی اور گلبدین حکمت یار کی ملاقات میں افغانستان کی موجودہ صورتحال اور افغانستان میں اتحادی حکومت کے قیام پر تبادلہ خیال ہوا۔